cyanic-selkie/wikianc huggingface dataset:
Elvebakken videregående skole
Historie
Mot slutten av 1800-talet hende det ei rask industriell og teknologisk utvikling i Kristiania. Industriføretaka og handverkarane la om drifta, og meistrane fekk stadig meir å gjera med forretningar. Behovet for ein eigen fagleg opplæringsinstans var stort. Frisørmeistrane var dei første til å gjera noko med dette problemet. Dei oppretta eigne skular for lærlingane sine. Sidan vart skuletilbodet utvida til òg å gjelda andre fagområde. Det vart etablert teknisk rette sundagsskular og aftanskular. Skulane var spreidde på elleve ulike stadar rundt i byen og undervisinga var i for det meste teoretisk.
Behovet for ein felles skule med teoretisk og praktisk undervising for alle til handverks- og industrilinjer melde seg raskt. Handverks- og industrisamskipnaden påtok seg oppgåva å finna ein skule som kunne romma all undervising. I 1921 vart ein ærverdig, gammal bygård med bua vindauge og datidens snirkla arkitektur liggjande i Austre Elvebakke kjøpt og ombygd til skule. Han vart utvida med fleire nybygg på dei tilstøytande tomtene. Skulen heitte frå 1925 Kristiania Fag- og Forskole for Handverk og industri. Bygget vart bygt om i 1938 og kunne då ta imot rundt 400 elevar og lærlingar.
Rektor Klaus Torgård tok over skulen i 1947 og året etter vart namnet til skulen forandra til Oslo Yrkesskole. Då Sogn vidaregåande skule vart bygd ferdig i 1961, vart større delar av tilboda ved Oslo Yrkesskole flytta til Sogn. Rektor Torgård vart med dit, og leidde begge skulane derfrå fram til 1968.
I 1969 var det behov for å utvida Oslo Yrkesskole. Naboskulen i Osterhaus' gate, Framhaldsskolen for jenter (1932–1969) vart lagd ned og bygget vart overteke av yrkesskolen. Skulebygget var frå 1873 då Christiania Borgarskule heldt til der. Bygget vart seinare teke over av Oslo Voksenopplæring Rosenhof som har etablert ei avdeling der.
I 1976 kom «Lov om vidaregåande opplæring», og skulen sitt namn vart endra frå Oslo yrkesskole til Elvebakken vidaregåande skule.
Handball-VM 2017 for menn
Verdsmeisterskapen i handball 2017 for menn vart avvikla i dagane frå 11. til 29. januar 2017 i Frankrike. Til saman 24 land deltok i turneringa. Vertslandet Frankrike vann VM-gull for sjette gong etter finalesiger 33-26 mot Noreg, som sikra seg si aller fyrste VM-medalje.
Finalen
Norsk toppskårar vart Kent Robin Tønnesen (5), norsk nettsus syrgde også Kristian Bjørnsen, Espen Lie Hansen, Bjarte Myrhol, alle (4), Eivind Tangen (3), Magnus Jøndal (2), Magnus Gullerud, Gøran Johannessen, Christian O'Sullivan og Sander Sagosen, alle (1), for. Torbjørn Bergerud vakta det norske målet, saman med Espen Christensen. Også Joakim Hykkerud, André Lindboe, Magnus Rød og Petter Øverby var med i det norske mannskapet.
Gruppe A
--
-
Gruppe B
-
---
Co-Co av Sweet
«Co-Co» er ein song frå 1971 av det britiske glamrockbandet The Sweet. Det var den andre singelen til The Sweet som gjekk inn på singellista i Storbritannia (etter «Funny Funny»), og nådde andreplassen på UK Singles Chart. Utafor Storbritannia gjekk «Co-Co» til topps i Flandern-regionen i Belgia, Sør-Afrika, Sveits og Vest-Tyskland. Singelen kom ut på debutalbumet deira, Funny How Sweet Co-Co Can Be, i november 1971.
Handball-VM 2017 for menn
Gruppe B
--
Co-Co av Sweet
Bakgrunn
Co-Co vart skriven av Nicky Chinn og Mike Chapman i 1971. Songen vart òg gjeven til Jackie Lee som songen på albumet hennar Jackie's Junior Choice same året.
Handball-VM 2017 for menn
Gruppe C
---
-
--
Gruppe D
--
-
---
Plasseringskampar om 21.- til 24.-plass
--
Åttandedelsfinalar
--
---
-
Kvartfinalar
--
---
-
Semifinalar
---
-
Bronsefinale
---
Peter Cetera
Peter Paul Cetera er ein amerikansk songar, låtskrivar, bassist og produsent som er mest kjend som originalt medlem i rockegruppa Chicago og ein suksessrik solokarriere. Som soloartist har han gjeve ut seks singlar som har nådd topp 40 i USA, mellom anna to som nådde toppen av Billboard Hot 100-lista.
Karriere
Cetera spelte i eit band kalla the Exceptions då han seint i 1967 vart rekruttert til eit anna band, Chicago Transit Authority, for å spele bass. Tidleg i 1970-åra hadde Chicago vorte eit av dei mest populære banda i AMerika med jazzrock-hittar som «Does Anybody Really Know What Time It Is?» og «Saturday in the Park», mange av dei med Cetera på vokal. I 1976 skreiv han den florlette balladen «If You Leave Me Now», og då denne nådde toppen av salslistene byrja Chicago å spele meir musikk i same softrock-stilen i åra som følgde. Det gjekk ikkje like bra med bandet mot slutten av tiåret, men i 1982 vendte Chicago attende til toppen av hitlistene med «Hard to Say I'm Sorry» og fleire store hittar, som «Hard Habit to Break» og «You're the Inspiration», følgde.
Freedom av Alice Cooper
«Freedom» er ein song frå 1987 av Alice Cooper frå albumet Raise Your Fist and Yell. Songen var skriven av Alice Cooper og Kane Roberts.
Songen var den einaste singelen som vart gjeven ut frå Raise Your Fist and Yell. Han gjekk ikkje inn på lista i USA, men nådde 50. plass i Storbritannia tidleg i 1988. B-sida til singelen var «Time To Kill». Det vart laga ein musikkvideo til songen.
Marcelino Bernal
Marcelino Bernal Peréz er ein meksikansk pensjonert fotballspelar som spelte på midtbanen. Bernal heldt i ein 18 år lang karriere til i heimlandet, der han mellom anna var tilknytt CF Pachuca, Puebla FC og Deportivo Toluca. Med både Puebla og Pachuca var han med om å vinne det meksikanske meisterskapet, medan han hos Puebla òg vart til to pokalsigrar.
Bernal spilte dessutan 65 kampar og skåra 5 mål for det meksikanske landslaget. Han representerte landet sitt både under VM i 1994 i USA og VM i 1998 i Frankrike. Han var òg med om å vinne bronse i Confederations Cup i 1995.
Davies Bay
Davies Bay er ei bukt på kysten mellom Drake Head og Cape Kinsey i Antarktis. Ho vart oppdaga i februar 1911 frå «Terra Nova» (løytnant Harry L.L. Pennell i Royal Navy) under Terra Nova-ekspedisjonen, og kalla opp etter Francis E.C. Davies, skipsvraket av «Terra Nova».
Gimzo
Gimzo (hebraisk skrift גִּמְזוֹ) er ein religiøs moshav sentralt i Israel. Han ligg mellom Lod og Modi'in og høyrer til Hevel Modi'in regionale kommune. I 2006 hadde han eit folketal på 812.
Geografi
Moshaven er i utkanten av Ben Shemen-skogen, kring seks kilometer søraust for Lod, på dei vestlege slettene ved foten av Judeafjella.
Historie
Gimzo vart først nemnd i Bibelen i perioden kring 740 fvt., då filistrane erobra området frå kong Ahaz i Israel. I Krønikeboka II 28:18 invaderte filistrane byane i låglandet og Negev-området i Judea, og fleire stader.
Ein trur namnet Gimzo kjem frå fikenfrukta, som vert kalla «Gomez» og som det veks mykje av i området.
Under den arabisk-israelske krigen i 1948 vart den palestinske landsbyen Jimzu avfolka, og innbyggjarane vart flyktningar.
Moshaven vart grunnlagd av ei gruppe immigrantar frå Ungarn den 28. februar 1950. Grunnleggjarane var ei gruppe frå Satmar Chassidim kalla Etz Chaim (livets tre), tilknytt Agudat Israel Arbeidarar.
I 1951 sendte dei israelske styresmaktene ei gruppe immigrantar frå Marokko til moshaven for å auke folketalet. I 1977 slo ei gruppe på 12 unge familiar seg ned der òg.
I dag består moshaven av 140 familiar med over 700 innbyggjarar, inkludert ultraortodokse og ortodokse jødiske innbyggjarar av både sefardisk og askenasisk bakgrunn.
Hadid
Hadid (hebraisk skrift חָדִיד) er ein moshav sentralt i Israel. Han ligg nær Modi'in og høyrer til Hevel Modi'in regionale kommune. I 2006 hadde han eit folketal på 548.
Hadid var ein by under Benjamin-stamma i bibelsk tid. I hellenistisk tid vart han kalla 'Adida. Hadid vart grunnlagd i 1949 som ein kibbutz av jemenittiske jødar, som seinare fekk med seg immigrantar frå Romania. I 1950 vart han omorganisert som ein moshav tilknytt Hapoel HaMizrachi-rørsla. Staden låg kring 2 km vest for den palestinske landsbyen al-Haditha og den arkeologiske telen Hadid.
Terje Bakken
Terje Bakken var ein norsk musikant og målmann frå Sogndal, mest kjend frå bandet Windir, eit svartmetallband som starta fyrst som eit enkeltmannprosjekt. Terje Bakken, som gjekk under artistnamnet «Valfar», song på sognedialekten, «sognamål». Bakken er blant anna kjend for å blanda inn folkemusikk inn i black metal. Frå og med det tredje albumet, 1184, byrja han å syngja på engelsk for å nå ut til eit større publikum.
Biografi
Terje Bakken byrja frå ung alder å spela trekkspel, men etter ei stund var ikkje dette interessant og difor uaktuelt. Han byrja læringa av å spela gitar – elektrisk gitar. Han spelte i nokre svartmetall- og daudmetallband tidleg på 90-talet, men fann det ikkje like interessant som resten av bandet. Han ville laga musikken heilt sjølv, utan andre sine synspunkt.
Bakken hadde alltid vore interessert for lokalhistorie, spesielt Kongesogene og bygdehistoria til Songdal. Dette påverka musikken hans sterkt. Han gav ut to demoar: Songariket og Det Gamle Riket, begge prega av historieinteressa hans. I bygdebøkene fann han også inspirasjon til melodiane. Hans fyrste studioalbum – Sóknardalr – kom ut i 1997, og baud ikkje på noko heilt annleis frå demoane. Demoane og Sóknardalr fekk status hjå svartmetallundergrunnen. Han fekk platekontrakt i 1996 med selskapet Voices of Wonder. Musikken spelte han heilt sjølv. Studioalbumet selte over 2000 kopiar det året.
Trass den dunkle syngestilen og mørke stemninga, ville ikkje Bakken assosiera seg med svartmetall. Grunnen til dette var at han meinte den var stereotypisk, og kunne svekka salet. Svartmetallen hadde òg fått mykje negativ omtale i media på 90-talet. Han kalla difor sjangeren sin for «sognametall».
Daud
Bakken drog på tur ein januarfredag mot hytta si på Fagereggi, men det var stygt vêr den dagen, og han kom aldri fram. Tre dagar etter kom leitemannskap og politi og fann han på Reppastølen i Sogndal. Bakken døydde truleg av hypotermi, då han vart fanga av snøstormen. Terje Bakken vart gravlagd på Stedje kyrkje i Sogndal, 27. januar 2004.
Ahwar
Ahwar (arabisk أحور) er ein by sør i det sentrale Jemen. Han er senteret i Nedre Aulaqi. Wadi Ahwar munnar ut i havet nær byen.
Hello Goodbye
«Hello Goodbye» er ein song av The Beatles. Songen er tilskriven Lennon/McCartney, men vart i hovudsak skriven av Paul McCartney. «Hello Goodbye» vart gjeven ut på singel i november 1967 og toppa listene i både USA, Storbritannia og Noreg. Songen vart gjeven ut på den amerikanske utgåva av Magical Mystery Tour, som seinare vart den offisielle utgåva av albumet.
Nantucket
Nantucket er namnet på ei øy, ein by og eit fylke (Nantucket County) i den amerikanske delstaten Massachusetts. I tillegg til hovudøya Nantucket omfattar byen og fylket òg dei to mindre øyane Tuckernuck og Muskeget. Nantucket (byen og fylket) hadde drygt 10 000 innbyggarar per 2010.
Hello Goodbye
Alistair Taylor, som arbeidde for Beatles-manager Brian Epstein, spurte ein gong McCartney korleis han skreiv songane sine, og McCartney tok han inn i stova si og gav han ein demonstrasjon på eit husorgel. Han bad Taylor rope ut det motsette av det han song, medan han spelte. Taylor sa seinare at han lurte på om McCartney berre faktisk fann på songen undervegs eller om han alt hadde ein ide om korleis songen skulle vere. Uansett hadde McCartney snart gjort ferdig ei demoutgåve av songen kalla «Hello Hello».
John Lennon likte ikkje songen og meinte det var tre minuttar med motseiingar og meiningslause samanstillingar. Han mislikte songen enno meir då han vart vald som A-side, medan hans eigen «I Am the Walrus» vart plassert på B-sida av singelen. Lennon hadde forventa «I Am the Walrus» som A-sida til singelen, men Paul McCartney og George Martin meinte at «Hello Goodbye» var ein meir kommersiell song. Denne krangelen mellom Lennon og McCartney fekk Lennon til å seie etter The Beatles gjekk frå kvarandre at «eg var lei av å vere støttebandet til Paul».
Dei siste linjene av songen, der heile bandet syng «Hela, hey-ba hello-a» kom spontant i studio.
Songen gjekk til topps på listene i både USA, Storbritannia og Noreg.
Medverkande
I følgje Ian MacDonald:
Goodbreen
Goodbreen er ein brei isbre som drenerer austsida av Hughes Range i Antarktis mellom Mount Brennan og Mount Waterman og flyt nordaust og ut i Rossisen aust for Mount Reinhardt. Han vart oppdaga av U.S. Antarctic Service på Flight C den 29. februar – 1. mars 1940, og vart namngjeven av Advisory Committee on Antarctic Names, etter forslag frå kontreadmiral Richard E. Byrd, etter viseadmiral Roscoe F. Good i U.S. Navy som var assisterte U.S. Navy Operasjon Highjump (1946–47).
Taisija Tsjentsjyk
Aktiv
Tsjentsjik vart sovjetmeister i høgdehopp i 1957, 1958 og 1959. Under europameisterskapen 1958 i Stockholm vann ho sølvmedaljen med 1,70 meter, sju centimeter bak den suverene Iolanda Balaș frå Romania. I 1959 sette Tsjentsjik ny personleg rekord med 1,78 meter. Ho vart nummer fem i høgdetevlinga under sommarleikane i Roma med 1,68 meter.
I 1962 enda ho på sjetteplassen i europameisterskapen 1962 i Beograd med 1,64 meter. Året etter vann høgdehopptevlinga i universiaden i Porto Alegre med 1,72 meter. Under dei olympiske leikane 1964 i Tokyo tangerte ho sin personlege rekord på 1,78 meter og vann OL-bronsen, der Iolanda Balaș for fjerde gong på rad vann ein suveren siger i dei store meisterskapane. Same sesongen vart ho sovjetisk meister i øvinga for fjerde og siste gong.
Høgdepunktet for høgdehopparen Tsjentsjik kom i europameisterskapen 1966 i Budapest, der Balaș ikkje stilte til start. Tsjentsjik vann med 1,75 meter, medan landslagskollega Ljudmila Komleva tok sølv med 1,73 m. I 1967 vart Tsjentsjik europeisk innandørmeister i Sofia ved å gå over 1,76 meter.
Aonach Mòr
Aonach Mòr er eit fjell i Dei skotske høglanda i Skottland. Det ligg 3 km nordaust for Ben Nevis på sørsida av Glen Spean, nær byen Fort William. Nevis Range-skiområdet ligg på nordsida av dette fjellet.
Namnet Aonach Mòr indikerer at det er eit større fjell enn nabofjellet i sør, Aonach Beag ('liten rygg'). Aonach Mòr er derimot 13 meter lågare enn Aonach Beag, så namnet referer til volumet av fjellet når ein ser det frå dalen og ikkje høgda.
I samband med skisenteret går det ein gondolbane og fleire stolheisar og skitrekk oppover fjellet. I tillegg til skisport vert fjellet mykje nytta til utforsykling, og har fleire år vore vertskap for verdscupen, og i 2007 vart verdsmeisterskapen halden her.
Carl Arnoldus Müller
Carl Arnoldus Müller var ein norsk skulemann og politikar frå Trondheim. Han var stortingsmann 1871-73.
Müller var son til ein apotekar. Han vart student frå katedralskulen i heimbyen i 1837 og underviste ved Møllers institut 1838-40. Dei to neste åra var han huslærar i Christiania og så lærar ved Hartvig Nisssens latin- og realskole 1843-51. I 1844 tok han cand.mag.-eksamen. Frå 1851 til 1874 var han rektor ved katedralskulen i Trondheim, sidan i tilsvarande stilling ved katedralskulen i Christiania.
Müller var medlem i Trondheim bystyre i fleire år og visepreses i Det Kongelige Norske Videnskabers Selskab. I 1865 var han medlem i ein kommisjon som såg på «de høiere skoler» og i 1884 var han formann i «undervisningseksepeditionen». Perioden 1871-73 møtte han på Stortinget som fyrste varamann frå valkrinsen Trondheim og Levanger, då den valde Frederik Lorck sa frå seg valet. Han var sekretær i Gasje- og pensjonskomiteen.
Goodalebreen
Goodalebreen er ein isbre som flyt nord frå Mount Goodale og Mount Armstrong langs vestsida av Medina Peaks i lågbergar i Dronning Maudfjella i Antarktis. Han vart oppdaga og kartlagt på Byrd-ekspedisjonen i 1928–30, og vart namngjeven av Advisory Committee on Antarctic Names i samband med Mount Goodale.
Neu! 4
Utgjeving
I 1990-åra vart dei tre første Neu!-albuma tilgjengeleg som piratkopierte CDar på Germanofon Records. Musikken på desse ulovleg produserte platene var henta frå vinyl-utgåver av albuma, men selskapet klarte å få platene i stort sal. I følgje Micahel Rother gav Dinger ut ''Neu! 4'' «i eit desperat forsøk» seint i 1995 for å stoppe dei piratkopierte platene. Rother var i mot at ''Neu! 4'' skulle kome ut. Det kom ut på japanske Captain Trip Records, utan at Rother visste om det. Dette skapte stor splid mellom dei tidlegare to bandkollegaene.
Neu! '86
Tidleg i 2010 annonserte Rother at han hadde kome til semje med arvingen til Dinger (Dinger døydde i 2008), Miki Yui, om å remastra albumet og gje det ut på ny som ''Neu! '86''.
Ellinikós Telikós 2012
Ellinikós Telikós 2012 var ein gresk musikktevling som fann stad 12. mars 2012 på kjøpesenteret River West i Aten i Hellas, der vinnaren fekk representere Hellas i Eurovision Song Contest 2012 i Baku i Aserbajdsjan. Ellinikí Radiofonía Tileórasi kunngjorde 30. januar 2012 at dei ville kutte i kostnadene på grunn av den økonomiske krisa i Hellas. Kringkastaren ville ikkje bruke penger på innspeling og produsjon av songbidraga, og Universal Music Greece var det einaste plateselskapet som aksepterte desse vilkåra.
28. februar 2012 vart Cassiopeia, Dora, Elefthería Eleftheríou og Velvet Fire presentert som dei fire artistane via Ellinikí Radiofonía Tileórasi sin offisielle Eurovision-nettstad, Facebook og Twitter. Vinnarbidraget vart «AphrodisiacAphrodisiac» av Elefthería Eleftheríou, som vart valt med ein kombinasjon av juryrøyster og sjåarrøyster. Etter tevlinga promoterte Eleftheríou bidraget gjennom ein kampanje på Internett.
Ahl Fulays
Ahl Fulays er ein landsby sørvest i Jemen. Han ligg i Abyan guvernement.
Gisken Wildenvey
Ho var dotter av gardbrukar Anton Lauritz Andreassen og Inger Martha Jentoft Petersen. Sju år gammal vart ho sett bort til pleieforeldre på Fiskenes i Andøy. Ho brukte òg mellomnamnet Kramer, som ho tok etter den nye mannen til mora. Namnet Gisken hadde ho fått av Herman.
Ho gifta seg 4. februar 1912 med Herman Wildenvey, og levde saman med han. Frå 1927 budde dei i Hergisheim i Stavern.
Ho debuterte med boka Bedaarere i 1925. Ho er mest kjend for dei fire dels sjølvbiografiske bøkene om Andrine. Ho mottok Gyldendals legat i 1965. I erindringsboka Kjærlighet varer lengst (1975) skildrar ho samlivet med Herman.
Gisken Wildenvey er gravlagd på Æreslunden på Vår Frelsers Gravlund i Oslo.
Jokerteikn
Jokerteikn vert nytta for å vise til eitt eller fleire vilkårlege teikn, mellom anna i filnamn og tekststrengar. Ved hjelp av jokerteikn kan ein få fleire søkeresultat samstundes for liknande namn eller tekstar, eller ein kan finne det ein er på jakt etter sjølv om ein berre huskar delar av eit namn eller ein streng.
Når ein gjev eit filnamn, representerer eit spørsmålsteikn (?) eitt vilkårleg teikn, medan ein asterisk (*) representerer ei kva for eit som helst mengd (òg null) vilkårlege teikn. Døme:
I SQL tyder eit prosentteikn (%) ei kva for eit som helst mengd vilkårlege teikn, medan ei understreking (_) tyder eitt teikn.
Brian Connolly
Brian Francis Connolly var ein skotsk songar-låtskrivar, musikar og skodespelar, mest kjend som frontmann og songar i glamrockband The Sweet mellom 1968 og 1979.
Connolly song i Sweet frå starten av bandet. I 1974 vart han hardt skadd i ein slosskamp på ein nattklubb i Staines og skadde halsen så pass at han ikkje kunne syngje på ei stund og permanent mista noko av rekkjevidda i røysta si. Connolly sleit òg med alkoholisme i midten av 1970-åra og i 1979 vart han kasta ut av bandet.
I 1980-åra starta Connolly opp sin eigen variant av The Sweet, som han hadde fram til han døydde i 1997. Han gav òg ut soloalbum.
Strengekor
Strengekor eller berre kor er to (eller særs sjeldan fleire) strengar på klimpreinstrument som er plassert tett inntil kvarandre og vert handsama som ei eining, dvs at dei vert gripe og slege an samstundes. Strengene i eit kor vert stemd i same tone, anten unisono eller i oktavavstand.
Døme: tolvstrengs gitar
Tolvstrengs westerngitar er både
Begge dei høgaste strengene er stemd unisont, dei fire djupaste i oktav og notasjonen vert difor: Ee Aa dd' gg' h'h' e'e'.
Klaviaturinstrument
Òg pianoet og forgjengarane klavikord og hammarklaver har strengekor.
Ryōyū Kobayashi
Ryōyū Kobayashi er ein japansk skihoppar frå Hachimantai. Han vann verdscupen i skihopping 2019 og vart olympisk meister i storbakken i 2022. Kobayashi har elles vunne Tysk-austerriksk hoppveke i 2019 og 2022, samt teke sølv i normalbakken under Vinter-OL 2022 og bronse i langtevlinga ved Vinter-OL 2018. Per februar 2022 stod han med 26 triumfar i verdscuprenn.
Davis Anchorage
Davis Anchorage er ei ankringsplass i Antarktis utanfor off Breidneset i Vestfold Hills. Ho grensar i vest til Krat Rocks og Hobby Rocks, og i aust til skjer og grunner som strekkjer seg 1 km utover frå Davis Station. Bukta har vore nytta av skipa til Australian National Antarctic Research Expeditions til Davis Station, som bukta vart kalla opp etter sidan 1957.
Goughbreen
Goughbreen er ein isbre som er kring 10 km lang, og som flyt frå nordsida av Kronprins Olavfjella ved foten av av Lillie Range og nordover til Rossisen, mellom Gabbro Hills og Bravo Hills. Han vart namngjeven av den sørlege geolog-gruppa frå New Zealand (1963–64) etter A.L. Gough, som var landmålar i gruppa.
Kutikula
Kutikula er eit fleksibelt, men ofte hardt organisk materiale. Kutikula finst hos plantar og dyr, særleg hjå rundormar og leddyra, der det er del av det ytre skjelettet.
Hjå plantar
Hjå plantar er kutikula det voksaktige belegget som blir produsert av hudcellene til bladet.
Hjå menneske
Kutikula finst fleire stader på menneske, og er «døde hudceller». Det finst i overhuda (epidermis), ved hårrota som vern av hårsekken og ved neglerota.
Kutikula ved neglerota blir kalla for negleband.
Dana fylke
Dana fylke (persisk شهرستان دنا; lurisk شݴرستانی دنا) er eit fylke i Kohkiluyeh og Buyer Ahmad i Iran. Det administrative senteret i fylket er Sisakht. I folketeljinga i 2006 var innbyggjartalet i fylket 52 242. Fylket er delt inn i dei tre distrikta Sentral-distriktet, Pataveh-distriktet og Kabgian-distriktet. Fylket har dei tre byane Pataveh, Chitab og Sisakht.
Lauvgrashopper og sirissar
Lauvgrashopper og sirissar (Ensifera) er ei delgruppe av dei «grashoppeliknande insekta» i gruppa Orthopteroida. Den andre delgruppa er grashopper (Califera), og saman dannar desse to ordenen rettvengene (Orthoptera). Dei næraste slektningane til rettvengene, pinnedyra (Phasmatodea), er ein eigen orden. Flesteparten av dei 15 000 kjende artane høyrer heime i tropane, men nokre artar er ganske hardføre. Det er funne elleve artar i Noreg; det nordlegaste funnet på friland er frå Nord-Fron i Gudbrandsdalen.
Utsjånad
Dyr i gruppa skil seg frå andre grashopper særleg på antennene som er lengre enn kroppen. Eit unntak er jordsirissane, men desse har til gjengjeld kraftige gravebein som gjer at dei knapt kan forvekslast med nokon andre. Bakbeina er lange og er kraftige hoppebein hjå dei fleste artane.
Lauvgrashopper (Tettigoniidae) finn ein ofte klatrande i tre, som namnet fortel – sjølv om fleire av dei vanlegaste artane høyrer heime i buskar, kratt og på engmark, ofte på eller nær dyrka mark. Alle har venger, sjølv om dei kan vera noko reduserte hjå enkelte artar. Hoa har eit langt bakoverretta lanse- eller sabelforma eggleggingsrøyr. Hjå lauvgrashopper sit høyrsleorgana (tympanalorgana) på framføtene (leggen). Ser ein nøye etter, er dette ei litt rund eller spalteforma opning. I heile verda kjenner ein til over 6 000 artar, men det er berre funne åtte artar i Noreg. Sirissar (Grylloidea) er kjenneteikna av nokre tydelege haletrådar (cerci), og spesielle venger som ser ser ut til å ligga horisontalt med ryggsida. Sjølv om bakbeina er godt utvikla hjå sirissane, går dei heller enn å gjera lange hopp. Hjå sirissar som lever underjordisk er vengene tilbakedanna. Nokre artar av sirissar er rekna som skadedyr, mellom dei den einaste arten som er funnen i Noreg, hus-siriss. I heile verda kjenner ein til over 4 000 artar.
Jordsirissar (Gryllotalpidae) lever i jorda og har kraftige gravebein. Dei kan minna om små moldvarpar, med frambein som er tilpassa graving, og framkroppen er noko større enn hos dei andre grashoppene. Dei går ganske raskt, men hoppar ikkje som grashoppene. I verda kjenner ein omtrent 60 artar. Det finst berre éin i Noreg, som er innført. Naturleg utbreiing går nord til Danmark og Sør-Sverige.
Hòlegrashopper (Rhaphidophoridae). Mange av artane lever i holrom i jorda. Dei er vingelause og har påfallande lange antenner og bein. I heile verda kjenner ein til omtrent 500 artar. I Noreg er det berre éin art, som berre lever innandørs. På New Zealand finst det hole-wetaer.
Wetaer (Anostostomatidae). I tilllegg til hole-wetaer, som høyrer til gruppa hòlegrashopper, finst det kjempe-wetaer, støyttann-wetaer, tre-wetaer og jord-wetaer. Desse er nokre av dei største insekta på jorda. Nokre artar blir 20 centimeter lange om ein tel med dei lange beina. Dei er berre kjende frå New Zealand, der det finst 22 artar.
Levevis
Lauvgrashopper og sirissar har ufullstendig forvandling, det vil seia at overgangen frå nyklekt larve til det vaksne kjønnsmodne insektet går gradvis gjennom fleire nymfestadium.
Dei fleste artane er uspesialiserte i matvegen (polyfage). Mange artar lever dels av plantekost, dels av insekt og andre smådyr. Nokre er reine rovdyr og nokre er reine planteeterar.
Eggene blir lagde einskildvis eller i grupper i jorda, borksprekker o.l.
Læte
Dei fleste artane syng og har ein særs kraftig, gjerne høgfrekvent song. Det er hannen som syng, og dei ulike artane har ulik song. Songen blir laga ved at vengene blir gnidne mot kvarandre, eller mot nokre taggar på bakbeina. Hjå lauvgrashopper sit desse taggane på vengen og blir kalla stridulasjonskammer (hjå markgrashopper sit dei på innsida av dei kraftige baklårea og blir kalla stridulasjonsfiler, lyden blir laga ved at desse blir gnidne mot ein skarp kant på vengen). Høyrsletap gjer at mange menneske, særleg eldre, ikkje lenger kan høyra den høgfrekvente grashoppesongen.
Kjersti Bergesen
Kjersti Bergesen er ein norsk programleiar og musikar, best kjend som programleiar i TV 2-programma Filmguiden og oppussingserien Tid for hjem.
Bergesen byrja musikkarrieren sin på slutten av 1970-talet. Ho har vore med og gjeve ut 3 EP-ar og 3 album saman med banda Secret Mission og Ken-Dang. I 1984 jobba ho for Famous Records, og i 1987 deltok ho i Melodi Grand Prix med låten «Go-Go». I 1992 vart ho tilsett i TV 2. Sidan då har Bergesen vore programleiar for program som God ettermiddag Norge, Filmguiden, Tid for mat, Tid for hage og Tid for hjem.
Kerem Ben Shemen
Kerem Ben Shemen (hebraisk skrift כֶּרֶם בֶּן שֶׁמֶן, tyder Ben Shemen vingard), òg kalla Ben Shemen-Shikhun (hebraisk skrift בן שמן-שיכון, tyder Ben Shemen bustadkompleks) er ein moshav sentralt i Israel. Han ligg nær Lod og høyrer til Hevel Modi'in regionale kommune. I 2006 hadde han eit folketal på 148.
Moshaven vart grunnlagd i 1923 då Ben Shemen vart delt i to, der ei gruppe prøvebønder etter kvart vart ein annan moshav, Kerem Ben Shemen.
Claudio Suárez
Claudio Suárez er ein meksikansk pensjonert fotballspelar. Han spelte i forsvar, og er den spelaren som har flest landskampar for Mexico, 178 i alt. Det gjer han til den utespelaren i verda med flest landskampar; berre målvakta Mohammed Al-Deayea har fleire med 181. Suárez skåra 6 landslagsmål. Han deltok i tre VM for Mexico: i 1994, 1998 og 2006. Han spelte for UNAM, Guadalajara, UANL og Chivas USA, og la opp i 2006.
Jill Cunniff
Cunniff slo seg saman med bandkollegaen Vivian Trimble under namnet Kostars og spelt inn i eit album i 1996. I 2002 skipa ho ei gruppe for house-musikk kalla Cooler Kids. Cunniff gav ut soloalbumet City Beach, tidleg i 2007.
Stod
Stod er ei tidlegare kommune i Nord-Trøndelag. Heradet dekte ei flatevidd på 256,7 km². Ved nyår 1963 hadde Stod 1 293 innbyggarar. Folketalet i heradet var på det høgste i 1950 med 1 435 menneske. Stod vart 1. januar 1964 slått saman med Beitstad, Egge, Kvam, Sparbu, Steinkjer og Ogndal til dagens Steinkjer kommune.
Bygda Stod ligg på sørsida av Snåsavatnet. Ho grensar i vest til byen Steinkjer og i aust mot Snåsa. Landskapet er i vest prega av eit oppdyrka bakkeland med sletter og låge skogåsar. Lenger mot aust er eit skoglandskap med åsar i 200-400 m høgde. I aust går terrenget over i åsar med det 3,1 km² store vatnet Øyingen, vidare mot sør er det avrunda snaufjell. Brannheiklompen på 820 moh er det klart høgste punktet i bygda. Det tidlegare kommunesenteret Binde er saman med Sunnan dei største bygdesentra. Sunnan ligg ved sørenden av Snåsavatnet og var ein periode endestasjon for jarnbanen. Frå Sunnan gjekk det dampbåt vidare til Snåsa.
Jord- og skogbruk har vore dei viktigaste næringsvegane, og bygda hadde eige meieri. Utbygginga av Nordlandsbanen, som går gjennom Stod, førte med seg nye arbeidsplassar. I dag arbeider den største delen av bygdefolket i Steinkjer by.
Stod er særleg kjend for helleristningsfeltet Bølareinen med ca. 6000 år gamle ristningar av dyr og menneske. For kyrkje er frå 1846. Før 1857 var Stod eit herad som nådde heilt ut til Beitstadfjorden og omfatta dei seinare Egge og Kvam herad og området der byen Steinkjer voks fram.
Baby You’re a Rich Man
«Baby, You’re a Rich Man» er ein song skriven av John Lennon og Paul McCartney, og spelt inn av The Beatles den 11. mai 1967 ved Olympic Sound Studios med hjelp frå lydteknikar Keith Grant. Dette var den første songen bandet spelte inn og miksa utan å nytte Abbey Road Studios.
Songen starta som to forskjellige, uferdige songar. Versa er frå ein song kalla «One of the Beautiful People» av John Lennon, medan refrenget var Paul McCartney sin uferdige «Baby, you’re a rich man …». Dette vart gjort på liknande måte med songen «A Day in the Life». Melodien i versa vart nytta i songen «Put a Little Love in Your Heart» av Jackie DeShannon.
Songen vart spelt inn under innspelinga av EPen Magical Mystery Tour, men vart først ikkje gjeve ut på denne doble EP-en. I USA vart Magical Mystery Tour gjeve ut som ein full LP med songar som tidlegare berre hadde vore på singel. Seinare vart denne LP-utgåva rekna som den offisielle utgåva, som mellom anna CD-utgåva er basert på.
Medverkande
I følgje Mark Lewisohn og Ian MacDonald:
The Beatles
Andre musikarar
Pest i Ungarn
Pest (slovakisk Pešť, kroatisk Pešta, serbisk Пешта) er i dag den austlege delen av Budapest i Ungarn, og utgjer omtrent to tredjedelar av området til Budapest. Han er delt frå Buda, den andre delen av Budapest på motsett side av elva Donau. Blant dei viktigaste delane er Indre by, blant anna Det ungarske parlamentet, Plassen til heltane og Andrássy Avenue. I dagleg tale på ungarsk blir Pest ofte brukt som synonym på heile byen Budapest.
Baby You’re a Rich Man
Medverkande
Brian Jones (frå The Rolling Stones) vert stundom feilaktig rekna som personen som spelar Clavioline. Mick Jagger var til stades under innspelinga, og namnet hans står på boksen som inneheld lydbandet av opptaket, noko som kan tyde på at han kanskje song korvokal.
Slagen
Slagen er eit kyrkjesokn i Tønsberg kommune. Soknet omfattar ei flatevidd på 49,9 km², og hadde i 1960 12 299 innbyggarar. På Slagentangen ligg Esso-raffineriet.
Området er kjent for mange fornfunn, med Osebergfunnet som det største.
Gachsaran fylke
Gachsaran fylke (persisk شهرستان) er eit fylke i Kohkiluyeh og Buyer Ahmad i Iran mellom Shiraz og Ahvaz. Det administrative senteret i fylket er Dogonbadan. I folketeljinga i 2006 var innbyggjartalet i fylket (inkludert dei delane som seinare danna Basht fylke) 131 628, og utanom desse delane som seinare vart fråskild var folketalet 109 458.
Den svenske tronfylgja
Den svenske tronfylgja er ei liste over personar med arverett til den svenske trona.
Devesil Bight
Devesil Bight (bulgarsk Залив Девесил, 'Zaliv Devesil') er ei 5,8 km brei vik som trengjer 2,2 km søraustkysten av Robert Island i Sør-Shetlandsøyane i Antarktis mellom Kermen Peninsula og den 2,7 km lange halvøya som endar opp med Robert Point. Ho ligg mellom Edwards Point og Robert Point. Bukta har vorte djupare som følgje av at isbreen i bukta har trekt seg attende sidan slutten av 1900-talet.
Vika er kalla opp etter busetnaden Devesilovo sør i Bulgaria.
Club 7
Club 7 (som tradisjonelt skal uttalast som klubb-sju med trykket på klubb) var ein kulturell klubb og utestad i Oslo som var verksam frå 1963 til 1985 med aktivitetar innan teater, poesi, jazzmusikk og visesong, og som vart ein samlingsstad for dei som slutta seg meir eller mindre heilhjarta til tidas radikale motkultur i Noreg. I programmet for klubben stod det at «i Club 7 kan man bære sin hatt som man vil, så lenge man også lar andre gjøre det». Alle over 20 år kunne verte medlem.
Foreningen Club 7 hadde sitt fyrste møte i Kafé René på Lilletorget i Oslo hausten 1963. Attila Horvath og Odd Schou var sentrale personar i startfasen. Båe var medlemmar av Studentteateret, og fekk delar av skodespelarstaben til å stø opp om tiltaket, mellom andre lyrikaren Kate Næss, som gav klubben namnet. Etter kvart kom òg skodespelaren Sossen Krohg med, og ho vart den drivande krafta bak klubbens eksperimenterande teater, Scene 7.
Club 7 hadde i åras løp tilhald på ulike stader i Oslo sentrum: Drammensveien 64, på Edderkoppen teater på St. Olavs plass og på restaurant Kongen, som ligg i Frognerkilen, men fekk i 1971 faste lokale i den såkalla D-blokka av Oslo Konserthus i Vika, det vil seie den bygningen som har plassen framfor hovudinngangen til konserthuset som tak. Klubben gjekk konkurs i 1985, særleg på grunn av at Oslo kommune ikkje ville gje den økonomiske stønaden som var naudsynt.
Aktivitetar
Club 7 hadde ein eller fleire tilsette, med Attila Horvath som dagleg leiar. Han var ansvarleg andsynes styret. Den årlege generalforsamlinga var det avgjerande organet. Klubben stod for ein rad aktivitetar på ulike område, som vart styrt av kvart sine eigne utval:
Bakgrunnsstoff
NorgesLexis nettutgåve av PaxLeksikon.
Lars Nyre
Lars Nyre er ein norsk professor i medievitskap ved Institutt for informasjons- og medievitskap ved Universitetet i Bergen. Nyre er fødd i Bergen og vaks opp på Voss.
I 2003 tok han doktorgraden på ei avhandling om opplevinga av radio- og musikklyd i Vesten frå 1870 fram til i vår tid. I 2008 gav han ut boka Sound Media, som er delvis basert på doktoravhandlinga. Frå 2004 har Nyre vore forskningsleiar av europeisk format, og etablerte blant anna forskningsnettverket DRACE, som forsker på det digitale radiolandskapet.
Eit viktig område i Nyre sitt arbeide er måten medieutvikling skaper endring i samfunnet, og korleis demokratisk deltaking kan førast vidare i digitaliseringa av samfunnet. Han studerer samspelet mellom teknologi og samfunn, og har ei brei tilnærming til dette som inkluderer teknologifilosofi, persepsjonsteori og mediedesign.
Nyre er lærebokforfattar og har blant andre samarbeidd med Linda Eide om radiojournalistikk. Han er ein kommentator til medieutviklinga i Noreg og har vore fast kommentator i blant anna Bergens Tidende.
Bibliografi
(utval)
Ahmad Ash Shaykh
Ahmad Ash Shaykh er ein landsby sørvest i Jemen. Han ligg i Abyan guvernement.
Nedre nasemusling
Dei nedre nasemuslingane (lat. concha nasalis inferior, concha nasi inferior) er to parvise knoklar og to av nasemuslingane i nasa. Dei strekker horisontalt langs den laterale veggen i nasehòla, og er sett saman av ein lamina av svampeaktig bein, krølla over seg sjølv som ein bokrull. Begge dei nedre nasemuslingane vert rekna som parvise andletsbein, sidan dei oppstår i overkjevebeinet og projiserer horisontalt inn i nasehòla. Når luft straumar inn i muslingane vert den kverna mot dei slimhinnedekte knoklane for å skape varme, fukt og reinsing. Over dei nedre nasemuslingane finn ein dei midtre og øvre nasemuslingane, som oppstår i kraniepartiet i hovudskallen. Desse er difor rekna som kraniebein.
Begge dei nedre nasemuslingane har to overflater, to grenser og to ekstremitetar.
Steve Priest
Priest var med i Sweet frå starten i 1968 til det vart oppløyst i 1982. I 2008 skipa Priest sin eigen variant av The Sweet.
Haasbreen
Haasbreen er ein bratt sidebre som flyt nordover frå Rawson Plateau og ut i sørsida av Bowmanbreen i Dronning Maudfjella i Antarktis. Han vart kartlagt av US Geological Survey frå landmålingar og flyfoto tekne av U.S. Navy i 1960–64, og vart namngjeven av Advisory Committee on Antarctic Names etter Charles G. Haas, ein meteorolog ved Amundsen-Scott-stasjonen vinteren 1960.
Attila Horvath
Attila Horvath var ein norsk skodespelar, fødd i Ungarn. Han flykta 17 år gamal til Wien etter oppreisten i Ungarn i 1956 og kom til Noreg i 1959.
Horvath var ein av initiativtakarane til skipinga av den tidlegare vidgjetne Club 7 i Oslo, som han òg var dagleg leiar av.
Only Teardrops
«Only Teardrops» var det danske bidraget i Eurovision Song Contest 2013 i Malmö i Sverige, framført på engelsk av Emmelie de Forest. Songen er skriven av Lise Cabble, Julia Fabrin Jakobsen og Thomas Stengaard.
Dansk Melodi Grand Prix 2013
Ti bidrag vart valde ut av Danmarks Radio (DR) til å delta i finalen i Dansk Melodi Grand Prix 2013 i Herning i Danmark.
Finalen
Songen starta som nummer åtte, etter Jack Rowan og Sam Gray med «Invincible» og før Albin med «Beautiful to Me». Bidraget enda mellom dei tre beste og gjekk vidare til superfinalen. I superfinalen fekk songen 26 poeng og vann. «Only Teardrops» får dimed representere Danmark i Eurovision Song Contest 2013.
Eurovision Song Contest 2013
Sidan berre dei fem store og vertslandet er direktekvalifisert til finalen må kvart land kvalifisere seg i éin av dei to semifinalane. Sidan Malmö ligg nært geografisk til både Danmark og Norge vart det stadfesta at dei to landa ville ikkje ville delta i same semifinale for å maksimere tilgjenge på billetter til båe landa. Etter ei trekning på hovudkvarteret til Den europeiske kringkastingsunionen (EBU) vart det stadfesta at Danmark vil delta i den fyrste semifinalen og Noreg i den andre semifinalen. Den fyrste semifinalen vil finne stad 14. mai 2013 i Malmö Arena.
Semifinale 1
Songen starta som nummer fem, etter Kroatia med «Mižerja» av Klapa s Mora og før Russland med «What If» av Dina Garipova. Sangen kom videre til finalen.
Finalen
Songen vann heile Eurovision Song Contest i 2013.
St. Lawrence-bukta
St. Lawrence-bukta eller Saint Lawrence-bukta (engelsk: Gulf of Saint Lawrence, fransk: Golfe du Saint-Laurent) er ei stor havbukt på austkysten av Canada, mellom Newfoundland og det canadiske fastlandet. Grensa mot Atlanterhavet går langs ei linje frå Cape Breton på Nova Scotia til den franske øya St. Pierre utanfor sørkysten av Newfoundland. St. Lawrence-bukta er i samband med Atlanterhavet gjennom Cabotsundet mellom Nova Scotia og Newfoundland, og gjennom Belle Isle-sundet mellom Newfoundland og Labrador-halvøya.
St. Lawrence-elva, som kjem frå Dei store sjøane, renn ut heilt vest (inst) i bukta. I St. Lawrence-bukta ligg dei store øyane Anticostiøya og Prince Edward Island, og den mindre øygruppa 'Îles de la Madeleine'. Ytst mot havet ligg øygruppa Saint-Pierre-et-Miquelon som høyrer Frankrike til.
Edgell Bay
Edgell Bay er ei bukt på nordaustsida av Nelson Island i Sør-Shetlandsøyane. Denne bukta vart gravt skissert på kartet til Powell av Sør-Shetlandsøyane i 1822. Ho vart kartlagd på ny i 1934-35 av eit lag frå Discovery Investigations på «Discovery II», som namngav ho etter viseadmiral sir John Augustine Edgell i Royal Navy.
Yohan Blake
Yohan Blake er ein jamaicansk sprintar. Blake tevlar på distansane 100 meter og 200 meter og under sommar-OL 2012 er han ein av dei sterkaste konkurrentane til den regjerande verdsmeisteren, Usain Bolt.
Yohan Blake har mange gullmedaljar frå friidrettstevlingar i ungdommen. I 2007 deltok Blake på Carifta Games på Turks- og Caicosøyane, der han sette ny jamaicansk juniorrekord på 100 meter med 10,11 sekund.
I 2009 deltok Blake på sin fyrste verdsmeisterskap i friidrett i Berlin. Der vart han teken for doping saman med to andre jamaicanske sprinterar; Marvin Anderson og Sheri-Ann Brooks. Blake kom sterkare tilbake til VM i friidrett 2011 i Daegu, der han tok han gull både på 100 meter og 100 meter stafett.
Einar Molland
Einar Molland var ein norsk teolog og kyrkjehistorikar frå Oslo.
Inger-Marie Haaland
Inger-Marie Haaland  er ein norsk hundekøyrar. Ho vann Finnmarksløpet i 2009 som fyrste kvinne. I Finnmarksløpet 2012 tok ho sitt andre gull, og dimed noregsmeisterskapen i langdistanse hundekøyring. Før ho var det berre Sven Engholm som hadde klårt å ta to gull på to startar. Haaland har løyperekorden i Finnmarksløpet. Haaland har også to fjerdeplassar i Femundløpet Femund 600. I 2010 kom ho på andreplass i Femundløpet.
Klæbu kyrkje
Klæbu kyrkje er ei åttekantkyrkje frå 1790 i Trondheim kommune, Trøndelag fylke.
Byggverket er i tømmer og har 250 plasser. Den sjølvlærte byggmeister og seinare Eidsvollsmannen Lars Larssen Forsæth var arkitekt for kyrkja.
Altartavla med motiv «Hyrdenes tilbeding» frå 1790 er laga av Johan Jørgen Lyng, Lars Larsen Forsæth og Haldor H. Svaan. Preikestolen er i nygotikk og laga av Forsæth og Svaan. Døypefonten er laga i tre og er frå 1957. Kyrkjeorgelet er frå Bruno Christensen & Sønner Orgelbyggeri.
Al `Alam
Al `Alam er ein landsby sørvest i Jemen. Han ligg i Abyan guvernement.
Popol Vuh
Popol Vuh eller Popol Wuj (moderne k’iche’ []) er ei samling av mytologiske forteljingar og kongelege stamtavler frå det mayiske postklassiske quichériket Q'umarkaj, som låg i høglandet til det noverande Guatemala. Verket inneheld mellom anna den mayiske skapingssoga, gudesoger og forteljinga om dei to tvillingheltane Hunahpu og Xbalanqué. Opphavet og historia til quichéfolket og kongerekkja deira fram til 1550 er òg med. Namnet «Popol Vuh» kan omsetjast som 'boka åt rådet', 'boka åt felleskapet' eller meir bokstaveleg 'boka åt folket'.
Awaken av Yes
«Awaken» er ein song skriven av Jon Anderson og Steve Howe frå det engelske progressiv rock-bandet Yes, utgjeve på albumet Going for the One frå 1977. Dette er den lengste songen på albumet med 15 minutt og 31 sekund, og blir rekna som det siste episke verket til Yes på 1970-talet.
Hamiltonbreen på Shackleton Coast
Hamiltonbreen er ein isbre som er kring 22 km lang og som flyt frå nordvestsida av Markham Plateau i Queen Elizabeth Range i Antarktis ut i Nimrodbreen. Han vart namngjeven av den nordlege geolog-gruppa frå New Zealand (1960–61) etter W.M. Hamilton, sekretær i det newzealandske departementet for vitskapleg og industriell forsking.
Awaken av Yes
Vokalist og medlåtskrivar Jon Anderson har gjeve uttrykk for at han synest denne songen er den beste til bandet: ''«Vi hadde ei hit-plate! Eg elska å høyre på «Awaken», endeleg hadde vi laga eit mesterverk.»''
Struktur
Songen byrjar med eit pianostykke som minnar om orientalsk musikk, før det glir over i eit roleg parti med pedal-steelgitar og vokal, ofte kalla «High Vibration». Dette vert punktert av ein rask introduksjon av elektrisk gitar, som først går skalaer før tempoet aukar, og saman med trommer og bass går over i eit nytt orientalsk tema. Vokalen kjem etter kvart, nesten svevande på toppen av musikken.
Musikken blir gradvis meire overskugga av perkusjonsinstrument før dette temaet igjen vert punktert, no av ein staccato bass som fungerer som overgang til eit monotont og repeterande tema på harpe. Over dette vert det spelt ein solo på kyrkjeorgel, som etter kvart får med seg resten av instrumenta i det neste temaet som sakte bygger seg opp mot eit crescendo. Heilt til slutt kjem ein lengre versjon av temaet «High Vibration» og songen vert avslutta med ein enkel og kort jazz-liknande gitarsolo. Teksten er spirituell og kosmisk, som så mange av tekstane til Jon Anderson.
Som fleire av songane til bandet, har denne ein særs kompleks harmonisk og rytmisk struktur, i tillegg til ein enigmatisk tekst som er open for tolkingar. I likskap med ein annan song frå Going for the One, «Parallels», spelar Rick Wakeman på kyrkjeorgel. I følgje opplysningane frå plateomslaget til ny-utgjevinga frå 2003, vart innspelingane av kyrkjeorgelet gjort i St. Martins kyrkje i Vevey i Sveits.
Konsertversjonar
Ein tidleg versjon av opningsverset til songen vart framført under to konsertar i 1975 under tittelen «High Vibration». Denne versjonen var kort, omkring eitt minutt lang, og vart brukt som introduksjon til songen «The Gates of Delirium» frå albumet Relayer. Denne versjonen vart framført med vokal av Jon Anderson, gitar av Steve Howe og mellotron av Patrick Moraz.
«Awaken» i si ferdige og kjende form vart spelt på samtlege av konsertane til bandet mellom utgjevinga i 1977 og til 1979, då Jon Anderson og Rick Wakeman forlet bandet. Songen kom ikkje tilbake før under Union-turneen i 1991. Seinare på 1990-talet og fram til 2004 vart songen jamleg framført under Yes-konsertane, siste gang 22. september 2004 i Monterrey.
Offisielle konsertopptak av «Awaken» finst på:
Versjon på ny-utgjevinga frå 2003
Ei innspeling av ein tidleg versjon av «Awaken» under arbeidstittelen «Eastern Number» finst som «bonus-spor» på ny-utgjevinga av albumet Going for the One frå 2003. Denne versjonen er ei innspeling av ei øving i studio, og inneheld dei fleste elementa frå den ferdige versjonen. Denne versjonen er 12 minutt og 16 sekund lang og manglar midtpartiet med harpe og kyrkjeorgel.
Medverkande
På originalinnspelinga frå 1977 medverkar:
Kjelder
Yes
Rossland
Rossland er ei bygd og ein tettstad på øya Holsnøy i Alver kommune i Vestland. Riksveg 564 er ferdsleåra til resten av øya og med fastlandet. Til Bergen er det 32 kilometer sjøveg i sørvestleg retning. Rossland skule er ein kombinert barne- og ungdomsskule.
Regjeringa Blehr II
Regjeringa Blehr II, Otto Blehr si andre regjering var ei norsk regjering som sat frå 22. juni 1921 til 6. mars 1923. Ho var ei rein Venstreregjering.
Regjeringa søkte avskjed da ho fekk fleirtal mot seg i Stortinget i ei sak om å auke vin- og brennevinimporten frå Spania og Portugal.
Apostelen Simon
Simon  eller Simon Kananeus, død omkring 107, var ein av læresveinane til Jesus og ein av dei dei første tolv apostlane. Helgendagen hans vert feira 28. oktober i vestleg kristendom, mens orientalske og ortodokse kyrkjer feirar han 10. mai.
Den finst ulike tradisjonar om kor Simon verka som misjonær og apostel. Nokre hevdar han etterfølgde Apostelen Jakob som biskop i Jerusalem, men dette kan like gjerne ha vore ein annan ved namn Simon. Etter legendene leid han martyrdauden ved at han vart saga i to på langs.
Kfar Daniel
Kfar Daniel (hebraisk skrift כְּפַר דָּנִיֵּאל, tyder 'Daniel-landsbyen') er ein moshav shitufi sentralt i Israel. Han ligg kring fire kilometer søraust for Lod og dekkjer 2 900 dekar og høyrer til Hevel Modi'in regionale kommune. I 2006 hadde han eit folketal på 297.